Hennes beste resultat i en Grand Slam-turnering er finalen i US Open i 2016 hvor hun tapte i 3 sett mot Angelique Kerber. Hun har ni seire på WTA-touren. 4 av hennes turneringsseire har kommet i såkalte Premier events, som er de nest mest prestisjetunge, etter Grand Slam (og Olympiske Leker). Hun var lenge kjent for å ha vansker med å gjøre det bra i Grand Slam turneringer, og før semifinalen i US Open 2016 hadde hun aldri kommet forbi 3. runde i noen GS-turnering. Etter finalen i 2016 nådde hun derimot kvartfinale i Australian Open, semifinale i French Open i 2017, og kvartfinale i US Open 2018.